Lolland-Falsters Stifts-Tidende, 1827-06-22
Udenlandsk. Græske tyrkiske Efterretninger indtil den 15de Mai; Tildragelserne ved Athenen endte ikke som de begyndte. Den 25de April rettedes, under Cochranes, Churchs og Karaiskakis personlige Anførsel, et almindeligt Angreb mod det ikke langt fra Piræus's østlige Side beliggende Kloster, St. Spyridon, som kun havde en Besætning af 300 Tyrker. Disse strede imidlertid saa tappert, at Grækerne, uagtet deres Kanonade fra Cochranes Flaade vedvarede fra om Middagen til om Aftenen Kl. 5 1/2, blot fik skudt flere Huller i Klostermuren. Den 26de aabnede igjen de græske Skibe Jlden. Først da over 400 Kanonkugler vare sendte mod Klosterbygningen styrtede den sammen og under dens Ruiner begravedes mange af dens Forsvarere. Tyrkerne overgav dem dog ikke, men gjorde om Natten Forslag til ærefuld Capitulation. Dette afslog Grækerne, og den 27de affyredes fra Skibene endnu 1,000 Kanonskud mod Klosteret; men til Trods for de Angribende og Ære for den angrebne svage Besætning, saaes ogsaa denne Dags Aften ved Solens Nedgang den tykiske Fane at vaie paa Klosterets Ruiner. Endelig overgav den udmattede Besætning sig den 28de, da General Church antog de gjorte Capitulations-Forslag og leverede nogle græske Capitainers Sønner som Gidsel for Capitulationens rigtige Opfyldelse. Desuagtet bleve Tyrkerne, paa Veien til Grændsen, overfaldne af Grækerne og tildeels nedsablede, uagtet alle General Churchs Anstrængelser for at redde dem. Den berygtede Vassoskal have været Stifteren af denne Mordseene. Oberst Gordon skal, formedelst hiin afskyelige Handling, i Øieblikket have taget sin Afskeed og General Church have erklæret, at han ufortøvet vilde forlade Armeen, hvis Fredagen den 22 Juni 1827. de Skyldige ikke overleveredes til at lide den fortjente Straf. Ti af dem ere allerede grebne. Efter at Klosteret var erobret forandredes Angrebsplanen imod Tyrkerne der hen, at Hovedangrebet skulde skee i Sletten paa Østsiden af Olivenskoven, mellem denne Skov og Bjerget Hymettus. J saadan Hensigt landsattes, Natten mellem den 5te og 6te Mai, 3,000 til 3,200 Mand ved Forbjerget Kolias, østlig for Phalerus Bugten, hvor Lord Cochrane og Overgeneral Church befandt sig ved Dagens Frembrud, for at træffe Dispositioner til Angreb. Da Grækerne vare rykkede omtrent en halv Miil frem paa Sletten bleve de angrebne af det tyrkiske Cavalleri og et Corps regulairt Jnfanteri. Træfningen, der begyndte Kl. 8 og varede til Kl. 10 om Formiddagen, endte med Grækernes fuldstændige Nederlag. De tabte 2,000 Mand (hvoriblandt 7 Generaler) i Døde, Saarede og Fangne. Kun faa naaede Kysten, og Lord Cochrane maatte lig Danmark uforglemmelige Tordenskjold kaste sig i Havet, for ved Svømning at naae et noget fra Kysten liggende Fartøi. Nogle Dage i Forveien havde Grækerne tabt deres meest prøvede og udmærkede Feldtherre, General Karaiskakider af en Flintekugle var bleven truffen i Underlivet. Han døde ombord paa Cochranes Goelette. Siden denne uheldige Begivenhed er Cochrane ankommen til Poros, for at samle græske Fartøier og med disse gaae den fra Dardanellerne udløbne tyrkiske Flaade imøde. Omtrent 4000 Grækere ere brudte op, for atter at angribe Tyrkerne i Olivenskoven, som paa alle Puncter ere stærk forskandsede.